sagorsarker/bangla-wikipedia huggingface dataset:
লি জে. কব

লি জে. কব (; জন্ম: লিও জ্যাকবি, ৮ ডিসেম্বর ১৯১১ - ১১ ফেব্রুয়ারি ১৯৭৬) ছিলেন একজন মার্কিন অভিনেতা। তিনি "অন দ্য ওয়াটারফ্রন্ট" (১৯৫৪) ও "দ্য ব্রাদার্স কারামাজভ" (১৯৫৮) চলচ্চিত্রে অভিনয়ের জন্য দুইবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি "টুয়েলভ অ্যাংরি মেন" (১৯৫৭) ও "কাম ব্লো ইওর হর্ন" (১৯৬৩) চলচ্চিত্রে অভিনয় করে দুইবার সেরা পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। এবং "দি এক্সরসিস্ট" (১৯৭৩) চলচ্চিত্রে অভিনয় করেন।
মঞ্চে এলিয়া কাজানের নির্দেশনায় তিনি ব্রডওয়ের মূল "ডেথ অব আ সেলসম্যান" নাটকে তিনি উইলি লোমান চরিত্রে অভিনয় করেন। টেলিভিশনে তিনি "স্টুডিও ওয়ান"-এ অভিনয় করে ১৯৫৮ সালে, "প্লেহাউজ নাইন্টি"-এ অভিনয় করে ১৯৬০ সালে এবং "ডেথ অব আ সেলসম্যান"-এ অভিনয় করে ১৯৬৭ সালে তিনটি প্রাইমটাইম এমি পুরস্কারের মনোনয়ন লাভ করেন। এছাড়া তাকে পশ্চিমা ধাঁচের ধারাবাহিক "দ্য ভার্জিনিয়ান"-এর প্রথম চারটি মৌসুমে দেখা যায়।
কব ১৯১১ সালের ৮ই ডিসেম্বর নিউ ইয়র্ক সিটির দ্য ব্রনক্সে এক রুশ ও রোমানীয় ইহুদি পরিবারে জন্মগ্রহণ করেন। তার পিতা বেঞ্জামিন জ্যাকব একটি বিদেশি ভাষার সংবাদপত্রের কম্পোজিটর ছিলেন এবং তার মাতা কেট নিলেচট। কব দ্য ব্রনক্সের উইলকিন্স অ্যাভিনিউয়ে বেড়ে ওঠেন। তিনি নিউ ইয়র্ক বিশ্ববিদ্যালয়ে পড়াশোনা করেন। ১৯৩৪ সালে "ভ্যানিশিং শ্যাডো" ছবি দিয়ে তার চলচ্চিত্রে অভিষেক হয়। তিন ১৯৩৫ সালে ম্যানহাটন ভিত্তিক গ্রুপ থিয়েটারে যোগদান করেন।
তিনি "অন দ্য ওয়াটারফ্রন্ট" (১৯৫৪) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। ১৯৫৫ সালের আগস্টে "দ্য হিউস্টন স্টোরি" চলচ্চিত্রের চিত্রায়ন কালে তিনি হার্ট অ্যাটাকে আকান্ত হন এবং চলচ্চিত্রটিতে তার স্থালাভিষিক্ত হন জিন ব্যারি। ১৯৫৭ সালে তিনি সিডনি লুমেটের আইনি নাট্যধর্মী "টুয়েলভ অ্যাংরি মেন" চলচ্চিত্রে জুরি #৩ চরিত্রে অভিনয় করেন। এই কাজের জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। পরের বছর তিনি "দ্য ব্রাদার্স কারামাজভ" (১৯৫৮) চলচ্চিত্রে অভিনয়ের জন্য দ্বিতীয়বার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। ১৯৫৯ সালে তিনি সিবিএসের "ডুপন্ট শো অব দ্য মান্থ"-এ "আই, ডন কিহোতে" নাটকে মিগেল দে থের্ভান্তেস ও ডন কিহোতে চরিত্রে দ্বৈত ভূমিকায় অভিনয় করেন। নাটকটি পরে সঙ্গীতনাট্য "ম্যান অব লা মাঞ্চা" নামে মঞ্চস্থ হয়েছিল।
১৯৬০-এর দশকে তিনি এনবিসির পশ্চিমা ধারার টেলিভিশন ধারবাহিক "দ্য ভার্জিনিয়ান" (১৯৬২-১৯৭১)-এর প্রথম চারটি মৌসুমে (১৯৬২-১৯৬৬) ওয়াইওমিং-এর মেডিসিন বাউয়ের শিলন র‍্যাঞ্চের মালিক জজ হেনরি গার্থ চরিত্রে অভিনয় করেন। তিনি "কাম ব্লো ইওর হর্ন" (১৯৬৩) চলচ্চিত্রে অভিনয় করে তার দ্বিতীয় সেরা পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি "দি এক্সরসিস্ট" (১৯৭৩) চলচ্চিত্রে অভিনয় করেন।
বার্ট রেনল্ডস

বার্ট রেনল্ডস () নামে পরিচিত বার্টন লিয়ন রেনল্ডস জুনিয়র (; ১১ ফেব্রুয়ারি ১৯৩৬ - ৬ সেপ্টেম্বর ২০১৮) ছিলেন একজন মার্কিন অভিনেতা, পরিচালক এবং প্রযোজক। তিনি "গানস্মোক" (১৯৬২-৬৫), "হক" (১৯৬৬), ও "ড্যান অগাস্ট" (১৯৭০-৭১) টেলিভিশন ধারাবাহিকে অভিনয় করে খ্যাতি অর্জন করেন। তিনি ১৯৯০ থেকে ১৯৯৪ সাল পর্যন্ত সিটকম "ইভনিং শেড"-এ অভিনয় করেন। তিনি "ড্যান অগাস্ট"-এর জন্য একটি গোল্ডেন গ্লোব পুরস্কারের মনোনয়ন লাভ করেন এবং "ইভনিং শেড"-এ অভিনয়ের জন্য দুটি প্রাইমটাইম এমি পুরস্কারের মনোনয়ন থেকে একটি পুরস্কার অর্জন করেন ও তিনটি গোল্ডেন গ্লোবের মনোনয়ন থেকে ১৯৯২ সালে একটি পুরস্কার অর্জন করেন।
"নাভায়ো জো" (১৯৬৬)-সহ একাধিক চলচ্চিত্রে শ্রেষ্ঠাংশে অভিনয়ের পর "ডেলিভারেন্স" (১৯৭২) চলচ্চিত্রে লুইস মেডলক চরিত্রে কাজ দিয়ে তার প্রথম সাফল্য আসে। তিনি পরবর্তী কালে একাধিক বক্স অফিস হিট চলচ্চিত্রে কাজ করেন, তন্মধ্যে রয়েছে "দ্য লঙেস্ট ইয়ার্ড" (১৯৭৪), "স্মোকি অ্যান্ড দ্য ব্যান্ডিট" (১৯৭৭), "সেমি-টাফ" (১৯৭৭), "হুপার" (১৯৭৮), "স্মোকি অ্যান্ড দ্য ব্যান্ডিট টু" (১৯৮০), "দ্য ক্যাননবল রান" (১৯৮১) এবং "দ্য বেস্ট লিটল হোরহাউজ ইন টেক্সাস" (১৯৮২)। ১৯৯৭ সালে তিনি "বুগি নাইটস" চলচ্চিত্রে অভিনয় করে সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতা বিভাগে অস্কার ও বাফটা পুরস্কারের মনোনয়ন লাভ করেন।
বাংলাদেশ চিনি ও খাদ্য শিল্প করপোরেশন

বাংলাদেশ চিনি ও খাদ্য শিল্প করপোরেশন বাংলাদেশে সরকারি মালিকানাধীন একটি কর্পোরেশন যা চিনি উৎপাদনের দায়িত্বে নিযুক্ত। এটি বাংলাদেশ সরকারের শিল্প মন্ত্রণালয়ের আওতাধীন একটি স্বায়ত্তশাসিত প্রতিষ্ঠান। সরকার কর্তৃক নিয়োজিত ১ জন চেয়ারম্যান এবং ৫ জন পরিচালক নিয়ে গঠিত বোর্ডের মাধ্যমে করপোরেশনটির কার্যক্রম পরিচালিত হয়।
১৯৭২ সালে রাষ্ট্রপতির ২৭ নম্বর আদেশবলে বাংলাদেশ চিনি কল করপোরেশন গঠিত হয়। পরে ১ জুলাই ১৯৭৬ সালে বাংলাদেশ চিনি কল করপোরেশন ও বাংলাদেশ ফুড অ্যান্ড অ্যালাইড ইন্ডাস্ট্রিজ করপোরেশনকে একীভূত করে বাংলাদেশ চিনি ও খাদ্য শিল্প করপোরেশন গঠন করা হয়। এটি বাংলাদেশের ১৫টি চিনি কলের দায়িত্বে রয়েছে। সংস্থাটি ইউরোপে চিনি রপ্তানি করার চেষ্টা করছে। ২০১৪ সালে কর্পোরেশনটি ৪০ টাকা দরে প্রতি কেজি চিনি বিক্রি করে যা ছিল উৎপাদন খরচের অর্ধেক দাম।
২০২২ সালে তিনটি সরকারি চিনি কলকে থাইল্যান্ড, জাপান ও আরব আমিরাতের শ্যুগার কনসোর্টিয়াম নামক প্রতিষ্ঠান কিনে নেওয়ার প্রস্তাব পর্যালোচনা করে।
এবেলা

এবেলা পশ্চিমবঙ্গ থেকে প্রকাশিত একটি বাংলা ট্যাবলয়েড। এটি তরুণ বাঙ্গালী পাঠকদের লক্ষ্য করে প্রকাশ করা হয়। এটি আনন্দবাজার পত্রিকার পর এবিপি গ্রুপ দ্বারা প্রকাশিত দ্বিতীয় বাংলা দৈনিক। এটি ২৪-পৃষ্ঠার একটি ট্যাবলয়েড। বর্তমানে এটি শুধু কলকাতা ও হাওড়াতে প্রচলিত।
নাসিরাবাদ বিভাগ

নাসিরাবাদ বিভাগ পাকিস্তানের বেলুচিস্তান প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগে পর্যন্ত বিভাগ হিসেবে পরিচালিত হত।
বিভিন্ন জেলা বিলুপ্ত হওয়ার পর নিম্নলিখিত জেলাগুলি নাসিরাবাদ বিভাগে বিদ্যমান:
২০০৮ সালে, বিভাগটি পুনরুদ্ধার করা হয় এবং বিভাগের সদর দপ্তর ডেরা মুরাদ জামালী নামকরণ করা হয়।
ভুটান সার্জেন্ট

ভুটান সার্জেন্ট (বৈজ্ঞানিক নাম: "Athyma jina (Moore)") 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত অতি দুর্লভ প্রজাতি।
ভুটান সার্জেন্ট এর প্রসারিত অবস্থায় ডানার আকার ৬০-৭৫ মিলিমিটার দৈর্ঘ্যের হয়।
ভারতে প্রাপ্ত হলুদ বাতাসি এর উপপ্রজাতি হল-
ভারত (সিকিম থেকে অরুণাচল প্রদেশ,মনিপুর ও উত্তর-পূর্ব ভারত), নেপাল, ভুটান, মায়ানমার এর বিভিন্ন অঞ্চলে এদের পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল : ডানার উপরিতল কালচে খয়েরি এবং উজ্জ্বল ও ফ্যাকাশে সাদা দাগ-ছোপ-রেখা যুক্ত। সামনের ডানায় সেল-এর লম্বা মুগুরের মতো দাগটি অবিচ্ছিন্ন। ডিসকাল অংশে বিভিন্ন আকৃতির ছোট-বড় একসারি ছোপ কোস্টের নিচ থেকে ডরসাম পর্যন্ত বক্রাকারে সজ্জিত। উক্ত ডিসকাল ছোপসারির সবার উপরের ছোপটি সবচেয়ে ছোট ও ২ নং শিরামধস্থ (inter-space) ছোপটি সর্ব-বৃহৎ। ৩ নং শিরমধ্যের ছোপটি এই প্রজাতিতে বর্তমান যা প্রজাতিতে অনুপস্থিত। ডানার শীর্ষভাগে (apex) পাশাপাশি দুটি ছোপ বিদ্যমান (উপরেরটি ছোট ও নিচেরটি বড়) এবং তার নিচ থেকে ১ নং শিরা পর্যন্ত বিস্তৃত অস্পষ্ট পোস্ট-ডিসকাল ছোপের একটি সারি দেখা যায়। অস্পষ্ট, ফ্যাকাশে সাদা সাব-টার্মিনাল রেখাটি সরলরৈখিক, শীর্ষভাগ থেকে ১ নং শিরা অবধি বিস্তৃত ও প্রতিটি কালো শিরায় খণ্ডিত। টার্মিনাল প্রান্তরেখা পর্যায়ক্রমে সাদা ও কালো।
পিছনের ডানা প্রায় গোলাকৃতি। ডানার গোড়া (base) থেকে কোস্টার নিচ পর্যন্ত বিস্তৃত সাব-বেসাল বড় ছোপের সরলরৈখিক সারিটি বন্ধনীর সৃষ্টি করেছে যার মধ্যে কোস্টাল শিরার ঠিক নিচের ছোপটি বন্ধনী থেকে সামান্য বিচ্ছিন্ন ও ডিম্বাকৃতি। পোস্ট-ডিসকাল ছোপের সারিটি কোস্টাল শিরার নিচ থেকে টরনাস পর্যন্ত বিস্তৃত। উক্ত পোস্ট-ডিসকাল ছোপগুলির মধ্যে কোস্টাল শিরার ঠিক নিচের ছোপটি ক্ষুদ্রতম ও অস্পষ্ট; তার পরের দুটি অর্ধ-চন্দ্রাকৃতি এবং তৎপরবর্তী ছোপগুলি দন্তাকৃতি (dentate)।সাব-টার্মিনাল রেখাটি সামনের ডানার অনুরূপ ,তবে বক্রাকার। টার্মিনাল প্রান্তরেখা কালোয়-সাদায় পর্যায়ক্রমে ঢেউ খেলানো।
ডানার নিম্নতল : ডানার নিম্নতল বাদামি-হলুদ এবং উভয় ডানা উপরিতলের অনুরূপ দাগ-ছোপ ও বন্ধনীযুক্ত, তবে দাগ-ছোপ ও বন্ধনী গুলি উপরিতল অপেক্ষা আকারে বড়। পিছনের ডানায় কোস্টা ডানার গোড়া থেকে মধ্যভাগ অবধি সাদা ও বাকিটা বাদামি-হলুদ এবং ডরসাম সাদা।
শুঙ্গ কালো। মাথা, বক্ষদেশ (thorax) ও উদর উপরিতলে কালচে খয়েরি (উদরের প্রথমভাগ সাদা) এবং নিম্নতলে সাদা ও ঈষদ নীলচে রোঁয়াযুক্ত।
অতি দুর্লভ দর্শন ও দ্রুত উড়ান বিশিষ্ট এই প্রজাতি ফুল ও পাতায় বসে মধু ও রসপান করে। মাটির বা পাথরের ভিজে ছোপে এদের বসতে দেখা যায়। এরা ডানা খোলা ও বন্ধ অবস্থায় মাড-পাডলিং করে। পাতার উপরিতলে ডানা ছড়িয়ে বসে প্রায়শই এদের রোদ পোহাতে (busking) লক্ষ্য করা যায়। পাহাড়ি জঙ্গলের ৮০০ থেকে ১৮৫০মি উচ্চতা পর্যন্ত জঙ্গলের ভিতর নদী বা ঝর্ণার ধারে এদের দর্শন মেলে ফেব্রুয়ারি থেকে ডিসেম্বর অবধি।
মুরারই বিধানসভা কেন্দ্র

মুরারই (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৯৪ নং মুরারই বিধানসভা কেন্দ্রটি মুরারই-১ সমষ্টি উন্নয়ন ব্লক এবং আমডোল, জাজিগ্রাম, মিত্রপুর, বিপ্র নন্দীগ্রাম, পাইকর-১ এবং পাইকর-২ গ্রাম পঞ্চায়েত গুলি মুরারই-২ সমষ্টি উন্নয়ন ব্লক গুলির অন্তর্গত।
মুরারই বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত। 
২০১১ সালের নির্বাচনে, তৃণমূল কংগ্রেসের নূর আলম চৌধুরী তার নিকটতম প্রতিদ্বন্দ্বী সিপিআই (এম) এর ডা. মহম্মদ কামের এলাহিকে পরাজিত করেন।
২০০৬ এবং ২০০১ সালের বিধানসভা নির্বাচনে, সিপিআই (এম) এর ডা. মহম্মদ কামের এলাহি মুরারই কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেস/তৃণমূল কংগ্রেসের ডা. মোতাহার হোসেনকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের ডা. মোতাহার হোসেন সিপিআই (এম) এর মোয়াজ্জেম হোসেনকে পরাজিত করেন, ১৯৯১ এবং ১৯৮৭ সালে সিপিআই (এম) এর দুর্গাদাস ঘোষকে, ১৯৮২ সালে সিপিআই (এম) এর মতিউর রহমানকে এবং সিপিআই (এম) এর বাজল আহমেদকে ১৯৭৭ সালে পরাজিত করেন।
১৯৭২ সালে কংগ্রেসের ডা. মোতাহার হোসেন জয়ী হন। এসইউসি এর বাজল আহমেদ ১৯৭১ এবং ১৯৬৯ সালে জয়ী হন। নির্দলের বি. আহমেদ ১৯৬৭ সালে জয়ী হন। আরএসপি এর শামসুদ্দীন আহমেদ ১৯৬২ সালে জয়ী হন। ১৯৫৭ সালে মুরারই কেন্দ্রে আসন বিদ্যমান ছিল না। স্বাধীন ভারতের প্রথম নির্বাচন ১৯৫১ সালে, কেএমপিপি এর জগেন্দ্র নারায়ণ দাস জয়ী হন।
রোডস বৃত্তি

রোডস বৃত্তি () যুক্তরাজ্যের অক্সফোর্ড বিশ্ববিদ্যালয়ে পড়ার জন্য একটি আন্তর্জাতিক স্নাতকোত্তর বৃত্তি প্রদান প্রকল্প। বৃত্তিটি ১৯০২ সালে চালু করা হয়। এটি ইতিহাসের প্রথম বড় মাপের আন্তর্জাতিক বৃত্তি প্রদান প্রকল্প। ইংরেজ ব্যবসায়ী ও রাজনীতিবিদ সেসিল রোডস এই বৃত্তিদান প্রকল্পটি প্রতিষ্ঠা করেন, যার উদ্দেশ্য ছিল ইংরেজিভাষী দেশগুলির মধ্যে একতায় উৎসাহ প্রদান করা এবং কর্মজীবনের অভিমুখ নির্বিশেষে বৃত্তিপ্রাপ্ত শিক্ষার্থীদের মধ্যে ভবিষ্যতে নাগরিক নেতৃত্ব দানের গুণাবলি ও নৈতিক সাহস প্রতিষ্ঠিত করা। শুরুতে রোডস বৃত্তিটি কমনওয়েলথ সংস্থাভুক্ত দেশগুলির (সাথে জার্মানি ও মার্কিন যুক্তরাষ্ট্রও অন্তর্ভুক্ত ছিল) পুরুষ আবেদনপ্রার্থীদের জন্য নির্দিষ্ট করা থাকলেও বর্তমানে এটি বিশ্বের সর্বত্র যেকোন পটভূমির আবেদনকারীর জন্য উন্মুক্ত। প্রাথমিকভাবে নারীদের সুযোগ না দেওয়া, প্রতিষ্ঠাতা রোডসের ইঙ্গ-শ্বেতাঙ্গ আধিপত্যবাদী মনোভাব এবং ব্রিটিশ উপনিবেশবাদের সাথে সংশ্লিষ্টতার কারণে এই বৃত্তিদান প্রকল্পটি বিতর্কিত।
রোডস বৃত্তিপ্রাপ্ত শিক্ষার্থীদের মধ্যে অন্যতম হলেন পাকিস্তানের প্রাক্তন রাষ্ট্রপতি ওয়াসিম সাজ্জাদ, অস্ট্রেলিয়ার প্রাক্তন প্রধানমন্ত্রী টোনি অ্যাবট, বব হক ও ম্যালকম টার্নবুল, মার্কিন যুক্তরাষ্ট্রের প্রাক্তন রাষ্ট্রপতি বিল ক্লিনটন, জাতিসংঘে প্রাক্তন মার্কিন রাষ্ট্রদূত সুজান রাইস এবং একাধিক নোবেল পুরস্কার বিজেতা। বেশ কয়েকজন ব্যক্তি বৃত্তিটি প্রত্যাখ্যানও করেছেন।
চাংশা বিজ্ঞান ও প্রযুক্তি বিশ্ববিদ্যালয়

চাংশা বিজ্ঞান ও প্রযুক্তি বিশ্ববিদ্যালয় (CSUST; ; সংক্ষেপে 长沙理工) চীনের হুনান প্রদেশের চাংশায় অবস্থিত একটি বিশ্ববিদ্যালয়। এটি চীনের একটি বৃহত্তম বিশ্ববিদ্যালয়, এবং হুনান প্রদেশের একটি প্রধান উচ্চতর শিক্ষাপ্রতিষ্ঠান।
বিশ্ববিদ্যালয়টি ২১০.৫৬ হেক্টর এলাকাজুড়ে এবং ১১,৭০,০০০ বর্গমিটারের মোট এলাকাসহ জিনপেনলিং এবং ইয়ুনতাং ক্যাম্পাসে অবস্থিত। বিশ্ববিদ্যালয়টিতে ২.৪ বিলিয়ন ইউয়ান সম্পদের মজুদ রেয়েছে, যার মধ্যে শিক্ষানবিশ ও গবেষণার যন্ত্রপাতি এবং সরঞ্জামের জন্য ৩০০ মিলিয়ন ইউয়ান উপলব্ধ। বিশ্ববিদ্যালয়টিতে ২,৯৬০,০০০ টিরও বেশি বই, ৩১৯২টি দেশীয় এবং আন্তর্জাতিক সাময়িকী এবং ৪২৮৫ গিগাবাইট ইবুকের সংগ্রহ রয়েছে।
পাকিস্তানের বিভাগ

পাকিস্তানের ৪টি প্রদেশ ও স্বায়ত্বশাসিত অঞ্চলের প্রশাসনিক বিভাগে বিভক্ত; যেটি আরও কিছু জেলা, তহসিল এবং সবশেষে ইউনিয়ন পরিষদের মধ্যে বিভক্ত করে গঠিত হয়েছে। এই বিভাগগুলি ২০০০ সালে বিলুপ্ত করা হয়, কিন্তু ২০০৮ সালে পুনরুদ্ধার করা হয়। বিভাগগুলি ইসলামাবাদের রাজধানী অঞ্চল বা কেন্দ্রীয় প্রশাসনিক উপজাতীয় এলাকাগুলিকে অন্তর্ভুক্ত করে না, যেটি প্রদেশগুলির মত একই স্তরে গণনা করা হয়ে থাকে, কিন্তু ২০১৮ সালে কেন্দ্রীয় প্রশাসিত উপজাতীয় অঞ্চলগুলি খাইবার-পাখতুনখোয়া প্রদেশের অন্তর্ভুক্ত ছিল।
নিম্নলিখিত সারনি দ্বারা প্রদেশটির বর্তমান বিভাগ বোঝান হয়েছে:
কোয়েটা বিভাগ

কোয়েটা বিভাগ পাকিস্তানের বেলুচিস্তান প্রদেশের একটি প্রশাসনিক বিভাগ, এটি তৃতীয় পর্যায়ের সরকার কর্তৃক গঠিত হয়েছিল।
বর্তমানে, কোয়েটা বিভাগের মধ্যে নিম্নলিখিত জেলাগুলি রয়েছে:
সিবি বিভাগ

সিবি বিভাগ () পাকিস্তানের বেলুচিস্তান প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত হওয়ার আগে পর্যন্ত বিভাগ হিসেবে পরিচালিত হত।
বিভিন্ন জেলা বিলুপ্ত হওয়ার পর নিম্নলিখিত জেলাগুলি সিবি বিভাগে বিদ্যমান:
ঝব বিভাগ

ঝব বিভাগ পাকিস্তানের বেলুচিস্তান প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।
বিভিন্ন জেলা বিলুপ্ত হওয়ার পর নিম্নলিখিত জেলাগুলি সিবি বিভাগে বিদ্যমান:
অরুণা চৌধুরি

অরুণা চৌধুরি একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। তিনি পাঞ্জাব সরকারের বর্তমান মন্ত্রী পরিষদের একজন মন্ত্রী এবং শিক্ষা বিভাগের প্রধান। তিনি ১৫তম পাঞ্জাব বিধানসভা (এমএলএ) সদস্য এবং দিনা নগর নির্বাচনী এলাকা থেকে নির্বাচিত। চার বার বিধানসভায় নির্বাচিত জয় মুনি চৌধুরি তার শ্বশুর মশাই।
অরুণা চৌধুরির বিবাহ হয় অশোক চৌধুরির সঙ্গে, যিনি লোকাল বডি পাঞ্জাবের অতিরিক্ত নির্দেশক হিসাবে অবসর গ্রহণ করেছেন। তাদের দুটি পুত্র আছে। বড় ছেলেটি একজন ডাক্তার এবং মার্কিন যুক্তরাষ্ট্রে বসবাস করছেন। ছোট ছেলেটি ইন্ডিয়ান ইনস্টিট্যুট অফ ম্যানেজমেন্ট (আইআইএম) থেকে এমবিএ পাস করে একটি বহুজাতিক সংস্থায় (এমএনসি) কর্মরত।
২০০২ সালে শ্রীমতি চৌধুরী দিনা নগর থেকে পাঞ্জাব বিধান সভায় নির্বাচিত হন। ২০১২ সালে তিনি দিনা নগর থেকে পুনরায় নির্বাচিত হন। তাকে নিয়ে মোট ৪২ জন আইএনসি (ভারতীয় কংগ্রেস) এমএলএ ভারতের সর্বোচ্চ ন্যায়ালয়ের একটি সিদ্ধান্তের প্রতিবাদে তাদের পদত্যাগ পত্র জমা দেন। তাদের বক্তব্য ছিল শতদ্রু-যমুনা সংযোগ (এসওয়াইএল) খাল নিয়ে ন্যায়ালয়ের আদেশ অসাংবিধানিক।
বর্তমানে অরুণা চৌধুরী পাঞ্জাব সরকারের শিক্ষা মন্ত্রী হিসেবে কাজ করছেন। এ ছাড়াও, তিনি পাঞ্জাব প্রদেশ কংগ্রেস কমিটির সাধারণ সম্পাদক, এবং এআইসিসি (সারা ভারত কংগ্রেস কমিটি)র একজন সদস্য। অরুণা পরপর চারটি নির্বাচনে আইএনসি (ভারতীয় জাতীয় কংগ্রেস)র হয়ে লড়াই করেছেন এবং তিনটিতে জিতেছেন, ২০০২, ২০১২ এবং ২০১৭ সালে। ২০১৭ সালে অনুষ্ঠিত শেষ নির্বাচনে, তিনি ৭২,০০০ এরও বেশি ভোট পেয়েছেন এবং ৩১,৯১৭ ভোটের ব্যবধানে জিতেছেন (মহিলাদের মধ্যে সর্বোচ্চ এবং রাজ্যে ৬ষ্ঠ সর্বোচ্চ)। তিনি বিজেপির বি.ডি. ধুপল কে হারান। ক্ষমতাসীন কংগ্রেস পার্টির মাত্র ৩ মহিলা বিধায়কের মধ্যে তিনি বরিষ্ঠ এবং মন্ত্রী পরিষদে রাজ্য মন্ত্রী হিসাবে অন্তর্ভুক্ত হয়েছেন। তিনি বর্তমানে পাঞ্জাবের স্কুল শিক্ষা ও উচ্চশিক্ষা বিভাগের দায়িত্বে রয়েছেন। তিনি ২০০৪ থেকে ২০০৭ সাল পর্যন্ত পাঞ্জাব সিভিল সাপ্লাই বিভাগের সভাপতি ছিলেন।
অরুণা তৃতীয় প্রজন্মের রাজনীতিবিদ, তার শ্বশুরমশাই চ. জয় মুনির কাছ থেকে তিনি রাজনীতির উত্তরাধিকার পেয়েছেন। জয় মুনি দিনা নগরের প্রতিষ্ঠাতা বিধায়ক ছিলেন এবং ১৯৬৭, ১৯৭২, ১৯৮০ ও ১৯৮৫ সালে একই আসনে থেকে ২৫ বছর ধরে এমএলএ ছিলেন।
অরুণা তার নির্বাচনী এলাকায এবং তার আশেপাশের উন্নয়নে সক্রিয় অংশগ্রহণ করছেন এবং ৮৫ কিমি নতুন সংযোগ সড়ক নির্মাণে, সব বিদ্যমান রাস্তা মেরামতে সহায়তা করেছেন। ইন্দো-পাক আন্তর্জাতিক সীমান্তে অবস্থিত নির্বাচনী এলাকার এমএলএ হিসাবে তার নির্বাচনী মেয়াদের মধ্যে তিনি এগুলি করেছেন। এই সময়ের মধ্যে তার কাজের মধ্যে পড়ে পাঁচটি সড়ক কালভার্ট এবং দুটি প্যান্টুন সেতু নির্মাণের জন্য অনুমোদন ও নির্মাণ কাজ শেষ করা, প্রায় সব গ্রামে নলবাহিত পানীয় জলের সরবরাহ করা, ধর্মশালা নির্মাণ, অভ্যন্তরীণ রাস্তা নির্মাণ, গ্রামে নিকাশী নালা ও কমিউনিটি সেন্টার নির্মাণ ইত্যাদি।
যোগ্য বরিষ্ঠ নাগরিকদের পেনশন এবং অন্যান্য অনুমোদিত সুবিধা দেওয়ার ব্যবস্থা করেছেন, বিধবা এবং অনাথ শিশুদের সামাজিক নিরাপত্তা / কল্যাণ বিভাগ থেকে সাহায্যের অনুমোদন দিয়েছেন। সমাজের কল্যাণে তিনি অব্যাহতভাবে কাজ করেন, বিশেষ করে যুবক, নারীরা, সমাজের দুর্বল ও অসহায় শ্রেণীর জন্য।
জশ ব্রোলিন

জশ জেমস ব্রোলিন (; জন্ম: ১২ ফেব্রুয়ারি ১৯৬৮) হলেন একজন মার্কিন অভিনেতা। ১৯৮৫ সালে "দ্য গুনিজ" দিয়ে চলচ্চিত্রে অভিষেকের পর থেকে তিনি বিভিন্ন ধরনের চলচ্চিত্রে অভিনয় করেছেন। তার অভিনীত উল্লেখযোগ্য চলচ্চিত্র ভূমিকা হল "নো কান্ট্রি ফর ওল্ড মেন" (২০০৭)-এ লয়েলিন মস, "ডব্লিউ." -এ জর্জ ডব্লিউ. বুশ এবং "মিল্ক" -এ ড্যান হোয়াইট; শেষোক্ত চলচ্চিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে অস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।
ব্রোলিন মার্ভেল সিনেম্যাটিক ইউনিভার্সের চলচ্চিত্রে খলচরিত্র থ্যানসের ভূমিকায় অভিনয় করেছেন। থ্যানস চরিত্রে তিনি প্রথম কাজ করেন মার্ভেলের "গার্ডিয়ান্স অব দ্য গ্যালাক্সি" (২০১৪) ছবিতে, পরে "" (২০১৫)-এ ক্ষণিক চরিত্রাভিনয়, এবং "" (২০১৮)-এ প্রধান খল চরিত্র ভূমিকায় অভিনয় করে সমাদৃত হন। ২০১৭ সালের এপ্রিলে তিনি "এক্স-মেন" চলচ্চিত্র ধারাবাহিকের চারটি চলচ্চিত্রের জন্য চুক্তিবদ্ধ হন এবং এর অংশ হিসেবে ২০১৮ সালের "ডেডপুল টু" চলচ্চিত্রে অভিনয় করেন।
ব্রোলিন ১৯৬৮ সালের ১২ই ফেব্রুয়ারি ক্যালিফোর্নিয়ার সান্তা মনিকায় জন্মগ্রহণ করেন। তার পিতা জেমস ব্রোলিন একজন অভিনেতা এবং তার মাতা জেন ক্যামেরন (অ্যাগি) একজন বন্যপ্রাণি সচেতনতা কর্মী, যিনি টেক্সাসের করপাস ক্রিস্টির অধিবাসী ছিলেন। জশ ক্যালিফোর্নিয়ার টেম্পলটনে এক র‍্যাঞ্চে বেড়ে ওঠেন। ১৯৮৪ সালে তার যখন ১৬ বছর বয়স, তখন তার পিতামাতার বিবাহবিচ্ছেদ ঘটে।
ব্রোলিন টেলিভিশন চলচ্চিত্রে এবং টেলিভিশন অনুষ্ঠানে অতিথি চরিত্রে অভিনয়ের মধ্য দিয়ে তার কর্মজীবন শুরু করেন। ১৯৮৫ সালে রিচার্ড ডোনার পরিচালিত "দ্য গুনিজ" দিয়ে তার চলচ্চিত্রে অভিষেক হয়। "টুয়েন্টিওয়ান জাম্প স্ট্রিট" টেলিভিশন ধারাবাহিকে টম হ্যানসন চরিত্রের জন্য তাকে বিবেচনা করা হয়েছিল; তিনি ও জনি ডেপ এই চরিত্রে কাজের জন্য চূড়ান্তভাবে নির্বাচিত দুজন ছিলেন। সে সময়ে ডেপের সাথে তার বন্ধুত্ব গড়ে ওঠে, যা এখনো ঠিকে আছে। শেষ পর্যন্ত ডেপ এই চরিত্রটির জন্য নির্বাচিত হন, এবং ব্রোলিন প্রথম মৌসুমের একটি পর্বে অতিথি চরিত্রে অভিনয় করেন।
তিনি ২০০৭ সালে কোয়েন ভ্রাতৃদ্বয়ের অস্কার বিজয়ী চলচ্চিত্র "নো কান্ট্রি ফর ওল্ড মেন" (২০০৭)-এর প্রধান চরিত্র লয়েলিন মস ভূমিকায় অভিনয় করেন। ব্রোলিন মার্কিন রাষ্ট্রপতি জর্জ ডব্লিউ. বুশের জীবনের গুরুত্বপূর্ণ ঘটনাবলি নিয়ে নির্মিত জীবনীমূলক চলচ্চিত্র "ডব্লিউ." (২০০৮)-এ নাম ভূমিকায় অভিনয় করেন। তিনি একই বছর গুস ভ্যান স্যান্টের জীবনীমূলক "মিল্ক" ছবিতে ড্যান হোয়াইট চরিত্রে অভিনয় করেন, যার আদেশে সান ফ্রান্সিস্কোর সুপারভাইজার হার্ভি মিল্ক ও মেয়র জর্জ মসকোনেকে হত্যা করা হয়েছিল। এই ছবিতে অভিনয় করে তিনি শ্রেষ্ঠ পার্শ্ব অভিনেতা বিভাগে অস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং নিউ ইয়র্ক ফিল্ম ক্রিটিকস সার্কেল পুরস্কার ও ন্যাশনাল বোর্ড অব রিভিউ পুরস্কার অর্জন করেন।
কোকড়াঝাড় গণহত্যাকাণ্ড ২০১২

২০১২ খ্রিষ্টাব্দের জুলাই মাসে উত্তর-পূর্ব ভারতের আসাম রাজ্যে স্থানীয় বোরো জনগোষ্ঠী ও বাঙালি মুসলমান সম্প্রদায়ের মধ্যে দাঙ্গা বাঁধে৷ ২০শে জুলাই ২০১২ খ্রিষ্টাব্দে প্রথম দাঙ্গা বাধার খবর পাওয়া যায়৷ ৮ই আগস্ট ২০১২ অবধি ৭৭ জনের মৃত্যুর খবর প্রকাশিত হয় এবং প্রায় ৪০০ টি পার্শ্ববর্তী গ্রাম থেকে মোট ৪ লক্ষ আতঙ্কিত মানুষ ২৭০ টি ত্রাণ শিবিরে আশ্রয় নিতে বাধ্য হয়৷ সংবাদ সূত্র অনুযায়ী এগারো জন ব্যক্তি নিখোঁজ হয়ে যান৷
২৭শে জুলাই ২০১২ খ্রিষ্টাব্দে আসামের মুখ্যমন্ত্রী তরুণ গগৈ দাঙ্গাপ্রভাবিত অঞ্চলগুলিতে সেনাবাহিনী মোতায়েন করতে বিলম্বের কারণে সংযুক্ত প্রগতিশীল জোট-এর ওপর দোষারোপ করেন৷ পরবর্তী দিন তৎকালীন ভারতের প্রধানমন্ত্রী মনমোহন সিং কোকড়াঝাড়ের শিবিরগুলি পরিদর্শন করেন ও এই ঘটনাটিকে ভারতের ইতিহাসের কলঙ্ক বলে দাবী করেন৷ ভারতের গৃৃহমন্ত্রী পালানিয়াপ্পন চিদম্বরম ৩০শে জুলাই সোমবার আক্রান্ত এলাকা পরাদর্শনে যান ও নিরাপত্তা, গৃহসংস্থান সহ পুণর্বাসনের সিদ্ধান্ত নেন৷
বোরোল্যান্ড লোকসভা আসনের সদস্য সামসুমা কুঙ্গুর বৈসোমূতিয়ারী আসামের বাংলাদেশী অনুপ্রবেশকে এই হামলার মুল কারণ বলে উল্লেখ করেন৷
উত্তর পূর্ব ভারতে আগস্ট ও সেপ্টেম্বর মাস ধারাবাহিকভাবে আসামের বিভিন্ন জায়গা থেকে জাতিবিদ্বেষ, গণহত্যা ও বহু মানুষের গৃৃৃহহারা হওয়ার খবর আরো চাঞ্চল্য ছড়ায়৷ ১৫ই সেপ্টেম্বর আলোচনাসভার বক্তব্য অনুযায়ী বিক্ষোভকারী জনজাতিদের দাবী অযাচিত বাংলাদেশী অনুপ্রবেশকারীদের চিহ্নিত করা ও আসাম থেকে বিতাড়ন৷
২০শে জুলাই ২০১২ খ্রিষ্টাব্দে কোকড়াঝাড়ের জয়পুরে জাতিগত বিদ্বেষের ফলে ৪জন বোরোর মৃৃত্যু বোবো জনগোষ্ঠী ও বাঙালি মুসলমানদের মধ্যে দাঙ্গা আরো চরম পর্যায়ে পৌঁছায়৷ প্রতিশোধ হিসাবে ২১শে জুলাই স্থানীয় বাঙালি মুসলিমদের ওপর আক্রমণ হয় ও দু'জনের মৃত্যুসহ বহুলোক আহত হন৷ পরের দিনের হামলাতে ৮০ জন মতো মারা যায় যার মধ্যে বেশিরভাগই ছিলেন বাঙালি মুসলমান এবং ৪ লক্ষ জন গৃৃহহারা হন৷ কর্তব্যরত ভারতীয় সেনা জওয়ানদের সন্দেহভাজন দেখামাত্র গুলি করার নির্দেশ দেওয়া হয়৷
৭ই আগস্ট ২০১২ খ্রিষ্টাব্দে ভারত সরকার সেন্ট্রাল ব্যুরো অফ ইনভেস্টিগেশনকে তদন্তের ভার দেওয়া হয়৷ ১৯শে সেপ্টেম্বর সি.বি.আই.পাঁচ সন্দেহভাজনকে গ্রেপ্তার করে৷ প্রদীপ ব্রহ্ম, মহম্মদ হাসেম আলি, মহম্মদ আদম আলি শেখ, মহম্মদ হাসিম আলি রহমান, মহম্মদ কুরবান আলি শেখ, মহম্মদ ইমরান হুসেন এঁরা উপযুক্ত তথ্যপ্রমাণসহ গ্রেপ্তার হন৷ পরে আবারও তদন্তের পর ২০১২ হত্যাকাণ্ডের অন্যতম চক্রী কনস্টেবল মহিবুর ইসলাম ইলিয়াস রাতুল গ্রেপ্তার হন, যদিও তিনি পরে রেহাই পান৷
শীলা দীক্ষিত

শীলা দীক্ষিত (বিবাহ-পূর্ব কাপুর; মাঝে ইংরেজিকরণ দীক্সিত) (৩১ মার্চ ১৯৩৮ - ২০ জুলাই ২০১৯) একজন ভারতীয় রাজনীতিবিদ যিনি দীর্ঘতম মেয়াদের দিল্লির মুখ্যমন্ত্রী, ১৯৯৮ থেকে ২০১৩ সাল পর্যন্ত ১৫ বছর একটি নির্দিষ্ট সময়ের জন্য মুখ্যমন্ত্রী ছিলেন। তিনি দিল্লিতে পরপর তিনটি নির্বাচনে জয়লাভ করেন কংগ্রেস পার্টির নেতৃত্বে। ডিসেম্বর ২০১৩ সালে দিল্লি বিধানসভা নির্বাচনে নতুন দিল্লি আসনে তিনি পরাজিত হন আম আদমি পার্টির নেতা অরবিন্দ কেজরীওয়ালের কাছে এবং অরবিন্দ কেজরীওয়াল দিল্লির মুখ্যমন্ত্রী হিসেবে তার স্থলাভিষিক্ত হন। তারপরে ১১ই মার্চ ২০১৪ সালে কেরালার গভর্নর হিসেবে শপথ গ্রহণ করেন। তবে ২৫শে আগস্ট ২০১৪ সালে তিনি পদত্যাগ করেন। ২০১৭ সালের উত্তরপ্রদেশ বিধানসভা নির্বাচনে ভারতীয় জাতীয় কংগ্রেসের জন্য প্রধান পদপ্রার্থী হিসেবে তার নাম ঘোষণা করা হয় তবে পরে তিনি তা প্রত্যাহার করে নেন। তাকে ১০ জানুয়ারি ২০১৯ সালে দিল্লি প্রদেশ কংগ্রেস কমিটির সভাপতি হিসাবে নিযুক্ত করা হয়।
শীলা কাপুরের জন্ম ১৯৩৮ সালের ৩১ মার্চ পাঞ্জাবেরর কাপুরথালায় একটি পাঞ্জাবী ক্ষত্রি পরিবারে। তিনি নতুন দিল্লিতে কনভেন্ট অফ জেসস অ্যান্ড মেরি স্কুল থেকে পড়াশোনা করেন এবং দিল্লি বিশ্ববিদ্যালয়ের মিরান্ডা হাউস থেকে ইতিহাসে স্নাতকোত্তর ডিগ্রি অর্জন করেন।
১৯৮৪ থেকে ১৯৮৯ সালের মধ্যে তিনি উত্তর প্রদেশের কানৌজ সংসদীয় এলাকার প্রতিনিধিত্ব করেছিলেন। সংসদ সদস্য হিসাবে তিনি লোকসভায় আনুমানিক কমিটির দায়িত্ব পালন করেন। শীলা দীক্ষিত ভারতের স্বাধীনতার ৪০ বছর পূর্তির জন্য বাস্তবায়ন কমিটি এবং জওহরলাল নেহ্‌রু শতবর্ষ স্মরণার্থে কার্যনির্বাহী কমিটির সভাপতিত্ব করেন। তিনি পাঁচ বছর (১৯৮৪-১৯৮৪) নারীর স্থিতি সম্পর্কিত জাতিসংঘ কমিশনে ভারতের প্রতিনিধিত্ব করেছিলেন। ১৯৮৬-১৯৮৯ সালের সময়কালে তিনি কেন্দ্রীয় মন্ত্রীর দায়িত্ব পালন করেন, প্রথমে সংসদীয় বিষয়ক মন্ত্রী হিসেবে এবং পরে প্রধানমন্ত্রীর কার্যালয়ে প্রতিমন্ত্রী হিসাবেও দায়িত্ব পালন করেন। উত্তর প্রদেশে, তিনি এবং তার ৮২ জন সহকর্মীকে ১৯৯০ সালের ২৩ আগস্ট রাজ্য সরকার কর্তৃক কারাগারে বন্দি করা হয়েছিল, যখন তিনি নারীদের উপর অত্যাচারের বিরুদ্ধে আন্দোলন পরিচালনা করেছিলেন।
উত্তর প্রদেশের উন্নাওএর উগু গ্রামের, স্বাধীনতা আন্দোলনকারী পশ্চিমবঙ্গের গভর্নর, উমা শংকর দীক্ষিতের ছেলে, বিনোদ দীক্ষিতের সঙ্গে শীলা দীক্ষিতের বিবাহ হয়েছিল। তিনি আইএএস-এর একজন কর্মকর্তা ছিলেন। তার স্ত্রী ও সন্তানদের সাথে ট্রেনের যাত্রায় হৃদরোগের কারণে তিনি মারা যান।
শীলা দীক্ষিতের দুই সন্তান রয়েছে। তার ছেলে সন্দীপ দীক্ষিত, পূর্ব দিল্লি থেকে পঞ্চদশ লোকসভার সংসদ সদস্য। শীলা দীক্ষিতের মেয়ে হলেন লতিকা সৈয়দ।
শীলা দীক্ষিত ২০১৯ সালের ২০ জুলাই হৃদরোগে আক্রান্ত হয়ে দিল্লীর একটি হাসপাতালে মৃত্যুবরণ করেন।
|-
গিলগিত বিভাগ

গিলগিত বিভাগ পাকিস্তানের গিলগিত-বালতিস্তান এ অবস্থিত একটি প্রশাসনিক বিভাগ।
গিলগিত হচ্ছে গিলগিত বিভাগের বিভাগীয় সদর দপ্তর। ২০০৮ সালে বিভাগটি পুনরুদ্ধার করা হয়েছিল।
বর্তমানে বিভাগটিতে ৬টি জেলা রয়েছে:
ক্যামেরন হামফ্রীস

ক্যামেরন লিসসেওয়াস হামফ্রীস-গ্রান্ট (জন্ম ২২ আগস্ট ১৯৯৮) হলেন একজন ইংরেজ ফুটবলার যিনি জনপ্রিয় ইংলিশ ফুটবল ক্লাব ম্যানচেস্টার সিটির হয়ে একজন সেন্ট্রে ব্যাক হিসেবে খেলে থাকেন।
হামফ্রীস ইংলিশ ক্লাব ম্যানচেস্টার সিটি-এর কিশোর বিভাগ থেকে স্নাতক করেন। ২০১৫ সালের গ্রীষ্মে মাত্র ১৬ বছর বয়সী হামফ্রীস, তার ক্লাবের প্রথম সারির দলের সাথে তাদের প্রস্তুতিমূলক সফরে ভ্রমণ করেন এবং জনপ্রিয় কাতালনীয় ফুটবল ক্লাব রিয়াল মাদ্রিদ-এর সাথে একটি বন্ধুত্বপূর্ণ ম্যাচ খেলেন। একই বছরের ২৪শে আগস্ট, তার ১৭তম জন্মদিনের মাত্র দুই দিন আগে হামফ্রীস তার প্রথম পেশাদারী চুক্তিতে স্বাক্ষর করেন। ২০১৬ সালের ৩০শে জানুয়ারী, ইংল্যান্ডের পার্ক ভিলা স্টেডিয়ামে হওয়া এফএ কাপ-এর খেলায় ইংলিশ ক্লাব এস্টন ভিলা-এর বিপক্ষে হওয়া খেলায় মাঠে নামার মধ্য দিয়ে তিনি তার প্রথম প্রতিযোগিতাপূর্ণ ম্যাচে অভিষিক্ত হন। ৪-০ গোলের ব্যবধানে জেতা খেলাটিতে তিনি ৮৮তম মিনিটে তার সতীর্থ নোকোলাস ওটামেন্ডি-এর বদলে তিনি মাঠে নামেন। হামফ্রীস বর্তমানে প্রিমিয়ার লিগ ট্যু এউয়েফা এর বিভিন্ন কিশোর ভিত্তিক লিগের, তার ক্লাব ম্যানচেস্টার সিটি দলের একজন গুরুত্বপূর্ণ সদস্য।
হামফ্রীস, ইংল্যান্ড বয়সভিত্তিক দল অনূর্ধ্ব-১৯ পযন্ত ইংল্যান্ডের প্রতিনিধিত্ব করেছেন, মাত্র ১৪ বছর বয়সে ইংল্যান্ড অনূর্ধ্ব-১৭ দলে তার অভিষেক হয়।
বেলঘরিয়া

বেলঘরিয়া হলো বৃৃহত্তর কলকাতার অন্তর্গত কামারহাটি পৌরসভার একটি শহরাঞ্চল৷ ভারতের পশ্চিমবঙ্গ রাজ্যের উত্তর চব্বিশ পরগনা জেলার ব্যারাকপুর মহকুমার অন্তর্গত লোকালয়৷ লোকালয়টি রাজধানী শহর কলকাতার উত্তরে অবস্থিত৷ শহরটি কলকাতা মেট্রোপলিটান ডেভেলপমেন্ট অথরিটি-এর অংশ৷
১৮৪১ খ্রিস্টাব্দে কলকাতার প্রখ্যাত ব্যবসায়ী মতিলাল শীল বেলঘরিয়ায় ঠাকুরবাড়ি ও অতিথিশালা গড়ে দেন। এই অতিথিশালায় নিখরচায় বহু মানুষের খাওয়া-দাওয়ার ব্যবস্থা তিনি করে গিয়েছেন।
কলকাতার খ্যাতনামা কাঠ ব্যবসায়ী রাধাকান্ত সেনের দুই ছেলে জয়গোপাল বৈকুণ্ঠনাথের বাগানবাড়ি ছিল বেলঘরিয়াতে। কেশবচন্দ্র সেন ইংল্যান্ডে ব্রাহ্ম ধর্ম প্রচার করে দেশে ফিরলে এই বাগানবাড়িতেই তাঁর প্রথম অভ্যর্থনা আয়োজন করেছিলেন সেন ভ্রাতৃদ্বয়। এখানে ১৮৭২ খ্রিস্টাব্দের ৫ই ফেব্রুয়ারি তারিখে ভারত সেবাশ্রম স্থাপিত হয়, কেশবচন্দ্র তার বন্ধুদের নিয়ে এই সেবাশ্রমের অধিবাসী হয়েছিলেন। ১৮৭৫ সালের ৪০শে আগস্ট এই বাগানবাড়িকেই বৈরাগ্য সাধনের জন্য তপোবনে পরিণত করেন কেশবচন্দ্র। ১৮৮৫ সালের ১৬ই মার্চ ঠাকুর রামকৃষ্ণদেব ভাগ্নের হৃদয় কে নিয়ে এই তপোবনে কেশবচন্দ্রের সঙ্গে মিলিত হন।
বেলঘরিয়ার ইতিহাস নিয়ে একমাত্র প্রামাণ্য গ্রন্থ তরুণ কবি ও গদ্যকার তন্ময় ভট্টাচার্য-র 'বেলঘরিয়ার ইতিহাস সন্ধানে'। ২০১৬ সালে প্রথমবার প্রকাশিত হয় বইটি। ২০২১-এ, ধানসিড়ি প্রকাশন থেকে প্রকাশিত হয়েছে এর পরিবর্ধিত সংস্করণ। বেলঘরিয়া, তার ইতিহাস ও সংস্কৃতি জানার জন্য এ এক আকরগ্রন্থ।
ফিডার রোড বেলঘরিয়ার একটি গুরুত্বপূর্ণ সড়কপথ যা পশ্চিমে ব্যারাকপুর ট্রাঙ্ক রোড ও পূর্বে মধুসূদন ব্যানার্জী রোডের মাধ্যমে কলকাতা বিমানবন্দরকে বেলঘরিয়ার সাথে যুক্ত করেছে৷
শিয়ালদহ-রানাঘাট রেলপথ-এ বেলঘরিয়া স্টেশন খুবই গুরুত্বপূর্ণ৷ এছাড়া নিকটবর্তী স্টেশনগুলি হলো বরানগর রোড স্টেশন ও বিরাটি স্টেশন৷ নবনির্মিত বেলঘরিয়া এক্সপ্রেসওয়ে নিবেদিতা সেতু ও যশোর রোডকে যুক্ত করেছে৷
প্রধান পরিচালন কর্মকর্তা

প্রধান পরিচালন কর্মকর্তা ( বা chief operations officer, সংক্ষেপে COO সিওও) কোনও ব্যবসা প্রতিষ্ঠানের সর্বোচ্চ মর্যাদাক্রমবিশিষ্ট নির্বাহী পদগুলির একটি। প্রধান পরিচালন কর্মকর্তা তার ব্যবসা প্রতিষ্ঠানের দৈনন্দিন কর্মকাণ্ড পরিচালনার কাজে নিয়োজিত থাকেন। তিনি নিয়মিতভাবে প্রতিষ্ঠানের সর্বোচ্চ মর্যাদাক্রমের অধিকারী কর্মকর্তার কাছে (সাধারণত প্রধান নির্বাহী কর্মকর্তা) প্রতিবেদন পেশ করেন।
প্রধান পরিচালন কর্মকর্তা সাধারণত কোনও ব্যবসা প্রতিষ্ঠানের দ্বিতীয় সর্বোচ্চ ক্ষমতাধর ব্যক্তি। তার উপরে কেবল চেয়ারম্যান বা সভাপতি এবং প্রধান নির্বাহী কর্মকর্তা কাজ করেন।
এরিক এরিকসন (গুপ্তচর)

এরিক "রেড" এরিকসন (১৮৯০-জানুয়ারী ১৯৮৩) একজন সুইডিশ তেল নির্বাহী।
এরিকসন, একজন সুইডিশ অভিবাসীদের পুত্র এবং আমেরিকাতে জন্মগ্রহণ করেন। তিনি প্রথম বিশ্বযুদ্ধে যুক্তরাষ্ট্রের সেনাবাহিনীতে যুদ্ধের দাবি করেছিলেন, যদিও এটি সত্য ছিল না। ১৯২১ সালে কর্নেল ইউনিভার্সিটি তিনি স্নাতক ডিগ্রি লাভ করেন। টিগলের পরামর্শে কর্নেলের সাথে যোগ দেন। ১৯২৪ সালে এরিকসন সুইডেনে চলে যান এবং ১৯৩০ এর দশকের মাঝামাঝি সুইডিশ নাগরিক হন।
দ্বিতীয় বিশ্বযুদ্ধে আমেরিকান ওএসএসের জন্য জার্মান সিন্থেটিক তেল উদ্ভিদের উপর এরিকসন গুপ্ত নজর রাখেন। যুদ্ধের প্রাদুর্ভাবের সময়ে, এরিকসন মার্কিন যুক্তরাষ্ট্রে তার সেবা প্রদান করেন। সে সময় তিনি নাৎসি হওয়ার ভান করেন। ১৯৩৯ ও ১৯৪৫ এর মধ্যে এরিকসন ৩০ বারের বেশি জার্মানিতে যান।
আলেকজান্ডার ক্লেইন ১৯৫৮ সালে এরিকসনের দ্বিতীয় বিশ্বযুদ্ধের অপব্যবহার সম্পর্কে একটি বই লিখেছিলেন,The Counterfeit Traitor, যা একই নামে ১৯৬২ সালে চলচ্চিত্র হিসেবে মুক্তি পায়, যেখানে উইলিয়াম হোল্ডেনকে রেড এরিকসনের ভূমিকায় দেখা যায়।
ক্রিস্টিনা রিচি

ক্রিস্টিনা রিচি (; জন্ম: ১২ ফেব্রুয়ারি ১৯৮০) হলেন একজন মার্কিন অভিনেত্রী ও প্রযোজক। অভিনয় জীবনে তিনি একাধিক পুরস্কার জয় ও মনোনয়ন লাভ করেছেন, তন্মধ্যে রয়েছে একটি ন্যাশনাল বোর্ড অব রিভিউ পুরস্কার ও একটি স্যাটেলাইট পুরস্কার জয়; এবং একটি গোল্ডেন গ্লোব পুরস্কার, একটি প্রাইমটাইম এমি পুরস্কার, একটি স্ক্রিন অ্যাক্টরস গিল্ড পুরস্কার ও ইন্ডিপেন্ডেন্ট স্পিরিট পুরস্কারের মনোনয়ন।
মাত্র নয় বছর বয়সে "মারমেইড" (১৯৯০) ছবিতে অভিনয়ের মধ্য দিয়ে রিচির চলচ্চিত্রে অভিষেক হয়। তিনি "দ্য অ্যাডামস ফ্যামিলি" (১৯৯১) ও এর অনুবর্তী পর্বে ওয়েন্সডে অ্যাডামস চরিত্রে অভিনয় করে সাফল্য অর্জন করেন। ১৯৯৫ সালে "ক্যাসপার" এবং "নাউ অ্যান্ড দেন" ছবির সাফল্য তাকে "কিশোরদের আইকন" হিসেবে প্রতিষ্ঠিত করে। ১৭ বছর বয়সে তিনি "দি আইস স্টর্ম" (১৯৯৭) ছবির মধ্য দিয়ে প্রাপ্ত-বয়স্ক চরিত্রে কাজ শুরু করেন এবং এর সাফল্যের ধারাবাহিকতায় ১৯৯৮ সালে "বাফালো 'সিক্সটি সিক্স", "পিকার", "দি অপোজিট অব সেক্স" চলচ্চিত্রে প্রধান চরিত্রে কাজের সুযোগ পান। "দি অপোজিট অব সেক্স" ছবিতে অভিনয়ের জন্য তিনি সেরা পার্শ্ব অভিনেত্রী বিভাগে ন্যাশনাল বোর্ড অব রিভিউ পুরস্কার ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে স্যাটেলাইট পুরস্কার লাভ করেন; এবং সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি "স্লিপি হলো" (১৯৯৯) ও "মনস্টার" (২০০৩) ছবিতে অভিনয় করে প্রশংসিত হন।
রিচি ২০১৩ সালে অক্টোবরে ক্যামেরা ডলি গ্রিপার জেমস হির্ডেগেনের সাথে বিবাহ বন্ধনে আবদ্ধ হন এবং ২০১৪ সালে আগস্টে তার পুত্র সন্তান জন্মগ্রহণ করে। তিনি রেপ, অ্যাবিউজ অ্যান্ড ইনসেস্ট ন্যাশনাল নেটওয়ার্ক (রাইন)-এর জাতীয় মুখপাত্র।
রিচি ১৯৮০ সালের ১২ই ফেব্রুয়ারি ক্যালিফোর্নিয়ার সান্তা মনিকা শহরে জন্মগ্রহণ করেন। তার পিতা রাফ রিচি এবং মাতা সারা মুরডক। তার মাতা ১৯৬০-এর দশকে ফোর্ড এজেন্সির মডেল হিসেবে কাজ করতেন এবং পরে আবাসন ব্যবসায়ের প্রতিনিধি হন। পিতা বিভিন্ন কর্মের সাথে জড়িত ছিলেন, তন্মধ্যে রয়েছে ব্যায়াম শিক্ষক, আইনজীবী, ঔষধ উপদেষ্টা, ও প্রাইমাল স্ক্রিম থেরাপিস্ট। রিচি তার পূর্বপুরুষদের সম্পর্কে বলেন যে তার শরীরে ইতালীয় রক্ত প্রবহমান। তার চার বা পাঁচ প্রজন্ম পূর্বে একজন ইতালীয় একজন আইরিশ নারীকে বিয়ে করেন এবং তাদের সবকয়টি পুত্রসন্তান জন্ম নেন। ফলে তারা আরও আইরিশ নারীদের বিয়ে করে এবং আরও পুত্র জন্ম নেয় ও আরও আইরিশ নারী সাথে বিয়ে হয়। বর্তমানে তিনি মূলত স্কট-আইরিশ।
রিচি তার পিতামাতার চতুর্থ ও সর্বকনিষ্ঠ সন্তান। তার অন্য ভাইবোনেরা হলেন রাফায়েল (জ. ১৯৭১), দান্তে (জ. ১৯৭৪) ও পিয়া (জ. ১৯৭৬)। রিচির যখন ১৩ বছর বয়স তখন তার পিতামাতা আলাদা হয়ে যান, এবং এরপর থেকে তিনি তার পিতার সাথে কথা বলেননি। তিনি তার শৈশব নিয়ে বিভিন্ন সাক্ষাৎকারে কথা বলেছেন, বিশেষ করে তার পিতামাতার বিবাহবিচ্ছেদ ও তার পিতার সাথে তার বিরূপ সম্পর্ক নিয়ে।
তার পিতামাতার বিচ্ছেদের পর তারা নিউ জার্সির মন্টক্লেয়ারে চলে যান। তিনি এজমন্ট এলিমেন্টারি স্কুল, গ্লেনফিল্ড মিডল স্কুল, মন্টক্লেয়ার হাই স্কুল ও মরিসটাউন-বিয়ার্ড স্কুলে পড়াশোনা করেন। পরে তিনি নিউ ইয়র্ক সিটিতে প্রফেশনাল চিলড্রেন্‌স স্কুলে পড়াশোনা করেন।
পরিচালনা পর্ষদ

পরিচালনা পরিষদ () কতিপয় ব্যক্তির সমন্বয়ে গঠিত একটি স্বীকৃত দল, যারা যৌথভাবে কোনও সংস্থা বা প্রতিষ্ঠানের কর্মকাণ্ডের দেখাশোনা করেন। এই প্রতিষ্ঠানটি লাভজনক ব্যবসা-প্রতিষ্ঠান, অলাভজনক প্রতিষ্ঠান কিংবা একটি সরকারী সংস্থা হতে পারে। এই পর্ষদের ক্ষমতা, কর্তব্য ও দায়িত্ব সরকারী নিয়মকানুনের মাধ্যমে (যার মধ্যে সংশ্লিষ্ট আইনের আওতাধীন এলাকার কর্পোরেশন আইন অন্তর্ভুক্ত) এবং প্রতিষ্ঠানটির নিজস্ব সংবিধান ও সংবিধিসমূহের দ্বারা নির্ধারিত থাকে। এই কর্তৃপক্ষগুলি পর্ষদের সদস্যসংখ্যা, সদস্যদের নির্বাচনের উপায়, সদস্যগণ কত ঘন ঘন সভায় মিলিত হবেন, ইত্যাদি ব্যাপারগুলি ঠিক করে দিতে পারে। কোনও প্রতিষ্ঠানের সদস্যদের ভোটাধিকার থাকলে পর্ষদ প্রতিষ্ঠানের সমস্ত সদস্যদের কাছে জবাবদিহি করতে বাধ্য থাকে এমনকি তাদের অধীনস্থও হতে পারে, কেননা সদস্যদের ভোটে তারা পর্ষদের সদস্যপদে নির্বাচিত হন। শেয়ার বা স্টক কর্পোরেশনে অ-নির্বাহী পরিচালকেরা শেয়ারধারীদের ভোটে নির্বাচিত হন; এক্ষেত্রে কর্পোরেশনের ব্যবস্থাপনায় পর্ষদ সর্বোচ্চ কর্তৃত্বের অধিকারী হয়। অন্যদিকে ভোটাধিকারবিহীন সদস্যবিশিষ্ট শেয়ারহীন কর্পোরেশনের ক্ষেত্রে পরিচালনা পর্ষদ প্রতিষ্ঠানের সর্বোচ্চ প্রশাসনিক কর্তৃপক্ষ হিসেবে কাজ করে; পর্ষদের সদস্যরা কখনও কখনও নিজেরাই নতুন সদস্যদেরকে নির্বাচন করেন।
খারী নদী

খারী নদী গুজরাটে পশ্চিম ভারতের একটি নদী যার উৎপত্তি মাতানা মধ গ্রামের কাছাকাছি। এর অববাহিকার দৈর্ঘ্য ৫০ কিমি। অববাহিকায় বৃষ্টির পানি নদীতে নামার মোট এলাকা ১১৩ বর্গ কিলোমিটার (৪৪ বর্গ মাইল)।
ইন দ্য ফ্লেশ (পিংক ফ্লয়েডের সফর)

ইন দ্য ফ্লেশ সফর, যা অ্যানিম্যাল্‌স সফর হিসেবেও পরিচিত, ছিল ইংরেজ রক ব্যান্ড পিংক ফ্লয়েডের "অ্যানিম্যাল্‌স" অ্যালবামের সমর্থনে একটি কনসার্ট সফর। এটি দুটি ভাগে বিভক্ত, যার একটি ইউরোপে এবং অপরটি উত্তর আমেরিকায়। সফরটিতে বৃহৎ ফাঁপা শুকরাকৃতির পুতুলের পাশাপাশি একটি পাইরেটেকনিক "জলপ্রপাত" উপস্থাপন করা হয়েছিল। সে সময় র্পযন্ত যেটি ছিল বৃহত ও সবচেয়ে বিস্তৃত মঞ্চ, এবং বিভিন্ন প্রতিবন্ধকতা থেকে ব্যান্ডটিকে রক্ষা করার জন্য ছাতার মতোন চাঁদোয়া।
তরঙ্গ-কণা দ্বৈততা

তরঙ্গ-কণা দ্বৈততা হল কোনো তড়িৎচুম্বকীয় তরঙ্গ-এর একইসঙ্গে তরঙ্গ ও কণা উভয়ের অনুরূপ আচরণ করার প্রবণতা।কেবলমাত্র তরঙ্গধর্ম বা কেবলমাত্র কণাধর্ম ব্যবহার করে কোনো তড়িৎচুম্বকীয় তরঙ্গ-এরই আচরণসমূহ সম্পূর্ণভাবে ব্যাখ্যা করা যায় না।তাই এই তত্ত্বের উৎপত্তি হয়েছে।তড়িৎচুম্বকীয় তরঙ্গগুলির অপবর্তন,সমাবর্তন,প্রতিফলন,বিচ্ছুরণ,প্রতিসরণ প্রভৃতি ধর্মসমূহের সঠিক কারণ জানতে হলে কাজে লাগাতে হবে তরঙ্গধর্ম,আবার আলোক-তড়িৎ ক্রিয়া,কৃষ্ণবস্তু বিকিরণ,তাপের প্রভাবে বর্ণ পরিবর্তন ইত্যাদি ঘটনার সঠিক ব্যাখ্যা দেয় তরঙ্গের কণাধর্ম।তরঙ্গ-কণা দ্বৈতটি সম্পূর্ণরূপে কোয়ান্টাম বলবিদ্যার ধারণা।এটি কোয়ান্টাম-স্কেল অবজেক্টের আচরণকে পুরোপুরি বর্ণনা করার জন্য সনাতন বলবিদ্যার শুধুমাত্র "কণা" বা "তরঙ্গ"-এর ধারণার অক্ষমতা প্রকাশ করে। অ্যালবার্ট আইনস্টাইন লিখেছেন: ""আমার মনে হয় যে আমাদের কখনো কখনও একটি তত্ত্ব (তরঙ্গতত্ত্ব) এবং কখনও কখনও অন্যটি (কণাতত্ত্ব) ব্যবহার করতে হবে, যদিও মাঝে মাঝে আমরা এই দুটি তত্ত্বকেই একত্রে ব্যবহার করতে পারি। আমরা একটি নতুন ধরনের পদ্ধতি খুঁজে পেয়েছি। আমাদের বাস্তবে দুটি দ্বন্দ্বপূর্ণ ছবি আছে;এই উভয় প্রকার ঘটনার ব্যাখা কণাতত্ত্ব বা তরঙ্গতত্ত্ব কেউই একা করতে পারে না বরং উভয়ে একসঙ্গে করতে সক্ষম।""
ডেমোক্রিটাস যুক্তি দিয়েছিলেন যে, মহাবিশ্বের সমস্ত কিছু,এমনকী আলোও অসংখ্য অতিক্ষুদ্র কণার সমন্বয়ে গঠিত। একাদশ শতাব্দীর শুরুতে, আরবি বিজ্ঞানী ইবনে আল-হায়থাম প্রথম আলোচিত "অপটিক্স" বইটি লিখেছিলেন যা প্রতিফলন,প্রতিসরণ এবং একটি পিনহোল লেন্সের মধ্য দিয়ে আলোর নির্গমনের সঠিক ব্যাখ্যা দিতে চেষ্টা করেছিল।তিনি বলেন যে এই রশ্মি হালকা কণা দ্বারা গঠিত হয়। 1630 সালে, রেনে দেকার্তে প্রকাশ করেন তাঁর "দ্য ওয়ার্ল্ড" গ্রন্থ,যা একটি সর্বজনীন মাধ্যম যেমন লুমিনিফাসার ইথারের তরঙ্গের মতো আলোর আচরণ বর্ণনা করে। 1670 সালে শুরু এবং তিন দশক ধরে অগ্রগতির পর, স্যার আইজাক নিউটন তার "করপাস্কুলার তত্ত্ব"কে বিকশিত করেছিলেন এবং এর যুক্তিগ্রাহ্যতা প্রমাণ করেছিলেন;যুক্তি দিয়েছিলেন যে প্রতিফলনের সম্পূর্ণ সোজা লাইনগুলি আলোকের কণা প্রকৃতির প্রদর্শন করেছে, শুধুমাত্র কণাগুলি এই সোজা রেখাগুলিতে ভ্রমণ করতে পারে। তিনি একটি ঘন মিডিয়ার প্রবেশের পরে হালকা ত্বরা কণার গতিপথের বিচ্যুতি দেখিয়ে আলোর প্রতিসরণের ঘটনায় তরঙ্গপ্রকৃতির ভূমিকা প্রমাণ করেন। প্রায় একই সময়ে, নিউটন এর সমসাময়িক রবার্ট হুক এবং ক্রিশ্চিয়ান হিউজেন এবং পরবর্তীতে অগাস্টিন-জিন ফ্রেসেল গাণিতিকভাবে ওয়েভ ভিউপয়েন্টটিকে সামান্য পরিমার্জিত করেছিলেন। ফলস্বরূপ "হিউজেন-ফ্রেসেল নীতি"টি তরঙ্গসদৃশ আচরণকে পুনরুজ্জীবিত করার ক্ষেত্রে অত্যন্ত সফল ছিল এবং পরবর্তীতে থমাস ইয়াং 1801 সালে তাঁর "দ্বি-রেখাছিদ্র পরীক্ষা"র দ্বারা আলোর ব্যতিচার-এর কারণস্বরূপ তরঙ্গধর্মকে উপস্থাপিত করেন। উনিশ শতকের মাঝামাঝি সময়ে আলো সম্পর্কে বৈজ্ঞানিক চিন্তাভাবনার উন্নতি ঘটতে শুরু করে,কারণ এই সময়ে আলোর "পোলারাইজেশন"-এর ব্যাখ্যা খুঁজে পাওয়া গিয়েছিল।
1803 সালে জেমস ক্লার্ক ম্যাক্সওয়েল আবিষ্কার করেছিলেন যে তড়িৎক্ষেত্র এবং চৌম্বকীয় ক্ষেত্র দ্বারা গঠিত স্বতঃস্ফূর্ত তরঙ্গগুলি বর্ণনা করার জন্য তিনি তাঁর ইতিপূর্বে আবিষ্কৃত "ম্যাক্সওয়েল সমীকরণ"-গুলির সামান্য পরিবর্তন ঘটিয়ে ব্যবহার করতে পারেন।এটি সহজেই প্রমাণ করে, দৃশ্যমান আলো, অতিবেগুনী রশ্মি ও অবলোহিত রশ্মি প্রতিটিই তড়িৎচুম্বকীয় তরঙ্গ এবং এদের প্রত্যেকটিরই কণাধর্ম ও তরঙ্গধর্ম উভয়ই বর্তমান।ম্যাক্স প্লাঙ্ক-এর "কোয়ান্টাম তত্ত্ব" এবং এরপরে অ্যালবার্ট আইনস্টাইন দ্বারা এই তত্ত্বের পরিমার্জিত সংস্করণ আলো এবং অন্যান্য ইলেক্ট্রোম্যাগনেটিক তরঙ্গের কণাধর্মের ভিত্তি সুপ্রতিষ্ঠিত করেছিল।
বালতিস্তান বিভাগ

বালতিস্তান বিভাগ পাকিস্তানের গিলগিত-বালতিস্তান প্রদেশ অবস্থিত একটি প্রশাসনিক বিভাগ।
স্কারদু হচ্ছে বালতিস্তান বিভাগের বিভাগীয় সদর দপ্তর। ২০০৮ সালে বিভাগটি পুনরুদ্ধার করা হয়েছিল।
বর্তমানে বিভাগটিতে ৬টি জেলা রয়েছে:
ডায়মার বিভাগ

ডায়মার বিভাগ পাকিস্তানের গিলগিত-বালতিস্তান প্রদেশে অবস্থিত একটি প্রশাসনিক বিভাগ।
চিলাস ডায়মার বিভাগের বিভাগীয় সদর দপ্তর হিসেবে কার্যক্রম পরিচালনা করে থাকে।
বর্তমানে বিভাগটিতে ২টি জেলা রয়েছে:
রথীন কিস্কু

রথীন কিস্কু (সাঁওতালি : ᱨᱚᱛᱷᱤᱱ ᱠᱤᱥᱠᱩ) (জন্ম: ২২ মার্চ ১৯৮৬, গোপালনগর, বীরভূম) ভারতের একজন খ্যাত বাউল ও সাঁওতালি সঙ্গীতশিল্পী। রথীন কিস্কুর গ্রামের বাড়ি কবিগুরু রবীন্দ্রনাথ ঠাকুরের শান্তিনিকেতন থেকে ২০ কিলোমিটার দূরে গোপালনগর গ্রামে অবস্থিত। বাউল গানের পাশাপাশি সাঁওতালি ভাষায় তার গায়কির জন্য তিনি ভারতসহ বিশ্বের বিভিন্ন দেশে জনপ্রিয়তা পেয়েছেন। রথীন কিস্কুর সঙ্গীত জীবনের প্রথম গুরু ছিলেন অভয় ভট্টাচার্য্য। এরপরে তিনি সিউড়ীর নিতাই দাস বাউলের কাছেও গানের তালিম নিয়েছেন। শান্তিনিকেতনের গানের শিক্ষক দিলীপ কর্মকারের কাছে তিনি উচ্চাঙ্গ সঙ্গীতের শিক্ষা নিয়েছেন।
রথীন কিস্কু বেড়গ্রাম উচ্চ বিদ্যালয়ে নবম শ্রেনী পর্যন্ত পড়াশোনা করে স্কুল ত্যাগ করেছিলেন। এরপরেই তিনি বাউল গান শেখা শুরু করেন এবং বিভিন্ন এলাকায় বাউল গান ও পাশাপাশি সাঁওতালি গান গাওয়া শুরু করেন। এভাবেই গান গাইতে গাইতে তিনি পশ্চিমবঙ্গ, ঝাড়খণ্ড, উড়িশ্যা, দিল্লী প্রভৃতি জায়গায় গান পরিবেশন করেন। ২০০৪ সালে তিনি শান্তিনিকেতনের সঙ্গীত বিভাগে ভর্তি হয়ে ক্লাসিকাল গান শেখা শুরু করেন। ঐ বছরেই বহিরাগত ছাত্র হিসেবে তিনি দশম শ্রেনী পরীক্ষা দেন ও উত্তীর্ণ হন। 
২০০৫ সালে জার্মানি ভদ্রলোক মার্টিন কামচেনের সহায়তায় সঙ্গীত পরিবেশনের জন্য জার্মানি পাড়ি দেন। এসময় মাসব্যাপি ইউরোপের বিভিন্ন দেশে বড় বড় মঞ্চে গান পরিবেশনের সুযোগ লাভ করেন। ইউরোপ থেকে ঘুরে এসে দেশের বিভিন্ন বেসরকারি টেলিভিশন চ্যানেলেও ডাক পান। সরকারি চ্যানেল দূরদর্শনেও তিনি গান পরিবেশন করেন।
হেট স্টোরি ৩

হেট স্টোরি ৩ হচ্ছে ২০১৫ সালের ভারতীয় হিন্দি চলচ্চিত্র। এটি পরিচালনা করেছেন বিশাল পান্ডিয়া। এতে অভিনয় করেছেন শারমান জোশি, জেরিন খান, করন সিং গ্রোভার এবং ডেইজি শাহ। ছবিটি ২০১৫ সালের ৪ ডিসেম্বর মুক্তি পায় এবং বক্স অফিসে সফল হয়।
একজন কোটিপতি ব্যবসায়ী যার সমস্ত কিছু রয়েছে অর্থ, স্টাইল এবং ভালবাসা।কিন্তু হটাৎ তার জীবনে এক প্রতিদ্বন্দ্বীর আবির্ভাব হয়।যে তাকে ধ্বংস করার জন্য সব কিছু করতে রাজি।
হেট স্টোরি ২ এর সাফল্যের পরে বিশাল পান্ড্য এর পরবর্তী সংস্করণ তৈরি করার কথা ভেবেছিলেন। তিনি সিরিজের সাথে এই ছবিটি তৈরি করেছেন। শুরুতে এটিতে শারমন জোশিকে নিয়েছিলেন। কিন্তু সময় না থাকার কারণে গুরমিত চৌধুরীকে কিছু সময়ের জন্য নেওয়া হয়েছিল। তারপরে ২০১৫ সালের ২৬ ফেব্রুয়ারি শারমন জোশি ভূমিকাটি করতে সম্মত হন।
সিনেমার গান করেছেন মিত ব্রো ছাটাচাদারস, অমল মালিক এবং বমন।
ডিএনএ ইন্ডিয়ার মতে ছবিটি প্রথম দিনেই ₹ ৯.৭২ কোটি আয় করেছে। দ্বিতীয় দিন এটি আয় করেছে ১০.৫ কোটি ডলার। ওয়ান ইন্ডিয়া অনুসারে এটি সপ্তাহে ₹২৬.৮২ ডলার আয় করেছে। সে অনুসারে প্রথম চার দিনেই ছবিটি ₹ ৩১.২২ আয় করেছে । পঞ্চম দিনে ছবিটি ₹ ৩.৯৯ কোটির ব্যবসা করে মোট ৩৫.১৭ ডলার আয় করতে সক্ষম হয়েছে। সপ্তাহের শেষের দিকে ছবিটির মোট টার্নওভার ₹ ৪২.২০ কোটি টাকা। ছবিটি মোট ₹৫৫ কোটি আয় করেছে।
মাতেও গেনদুজি

মাতেও গেনদুজি ওলিই (; জন্ম ১৪ এপ্রিল ১৯৯৯) হলেন একজন ফরাসী পেশাদার ফুটবলার যিনি একজন মিডফিল্ডার হিসেবে ইংলিশ ফুটবল ক্লাব আর্সেনাল এবং ফ্রান্স অনূর্ধ্ব-২১ দলের হয়ে খেলে থাকেন।
গেনদুজি, মাত্র ৬ বছর বয়সে ফরাসী জনপ্রিয় ফুটবল ক্লাব প্যারিস সেইন্ট-জার্মেইন-এর ফুটবল একাডেমীতে খেলার মাধ্যমে তার ফুটবল খেলোয়াড়ী জীবন শুরু করেন। He ২০১৪ সালে তিনি আরেক ফরাসী ফুটবল ক্লাব লরিয়েন্ট-এর একাডেমীতে যোগ দেবার জন্য প্যারিস সেইন্ট ত্যাগ করেন। লরিয়েন্টের দ্বিতীয় সারির দল "লরিয়েন্ট বি" এর হয়ে ক্লাবটির প্রতিনিধিত্ব করার পর ২০১৬ সালে তাকে প্রথম সারির দলে উন্নিত করা হয়।
২০১৬ সালের ১৫ই অক্টোবর গেনদুজি ফরাসী সর্বোচ্চ পেশাদার ফুটবল লিগ লিগ ওয়ান-এ লরিয়েন্টের হয়ে অভিষিক্ত হন, খেলাটিতে তার দল আরেক ফরাসী ক্লাব নান্তেস-এর বিপক্ষে হওয়া খেলাটিতে ২-১ গোল ব্যবধানে হেরে যায়। তার অভিষেকের ২০১৬–১৭ মৌসুমে তার দলের হওয়া প্রত্যেকটি ম্যাচের হিসেবে মাত্র নয়বার মাঠে নেমেছেন, এতে তার দল মৌসুমের শেষে লিগটি থেকে দ্বিতীয় সারির লিগে নির্বাসিত হয়।
২০১৮ সালের ১১ই জুলাই, গ্রীষ্মকালীন সময় ক্লাব গুলোতে খেলোয়াড় স্থানান্তরের সময়কালে ঘোষণা করা হয় যে, গেনদুজি বিশ্বের সবচেয়ে জনপ্রিয় ফুটবল লিগ ইংলিশ প্রিমিয়ার লিগ-এর বিখ্যাত ফুটবল ক্লাব আর্সেনাল-এ অপ্রকাশিত অর্থের বিনিময়ে যোগ দিয়েছেন, বিশ্বাস করা হয় যে তিনি ৭ মিলিয়ন ইউরো (ইউরো £) এবং সাথে কিছু বোনাস বা অধিবৃত্তির বিনিময়ে যোগ দিয়েছেন। ক্লাবটির প্রধান কোচ ইউনাই এমেরে বলেন: "আমরা খুবই খুশি যে মাতেও আমাদের সাথে যোগ দিয়েছে। সে একজন প্রতিভাবান তরুন খেলোয়াড় এবং অনেক গুলো ক্লাবও তার প্রতি আগ্রহী ছিলো। তার অনেক ভালো সম্ভাব্যতা রয়েছে এবং লরিয়েন্টের সাথে সে গত মৌসুমে সে প্রথম সারির দলে সে ভালো অভিজ্ঞতা অর্জন করেছে। সে শিখতে এবং উন্নতি করতে চায় এবং আমাদের প্রথম সারির দলে সে একটা গুরুত্বপূর্ণ অংশ হিসেবে থাকবে".
একই বছরের ১২ই আগস্ট মাসে, গেনদুজি তার ক্লাব আর্সেনাল-এর হয়ে আগের আসরের শিরোপা জেতা ম্যানচেস্টার সিটি-এর বিপক্ষে মৌসুমের প্রথম প্রথম দিকের খেলায় প্রিমিয়ার লিগ-এ অভিষিক্ত হন, খেলাটিতে তিনি তার দলের হয়ে সর্বোচ্চ ৭২ বার বলে পা লাগান। তবে, খেলাটিতে তার দদল ০-২ গোলে হেরে যায়।
একই বছরের ৪ঠা অক্টোবরে, গুয়েডোজি তার খেলোয়াড়ী জীবনের প্রথম পেশাদারী গোলটি করেন, ঘরের মাঠের বাহিরে হওয়া আজারবাইজানের ক্লাব কারাবাগ এফকে-এর বিপক্ষে হওয়া খেলায় সন্তোষজনক গোল করে তার দলকে ৩-০ গোলে জয় পাওয়ান, তার সতীর্থ আলেকজেন্ড্রে লেকাজেটে-এর সাহায্যের পর পেনাল্টির জায়গার ভেতর থেকে অল্প অগ্রসর হয়ে গোলটি করেন।
গুয়েডোজি, ফ্রান্সের রাজধানী প্যারিস-এর এক শহরতলীতে জন্মগ্রহণ করেন। তিনি ফ্রান্সের বয়স ভিত্তিক দল ফ্রান্স অনূর্ধ্ব-২০ পযন্ত ফ্রান্সের হয়ে প্রতিনিধিত্ব করেছেন। আংশিক পৈতৃক মরোক্কান হওয়ার কারণে, ২০১৭ সালে গেনদুজিকে মরক্কো জাতীয় ফুটবল দল-এর ম্যানেজার হার্ভে রেনার্ড মরক্কো দলে খেলার জন্য তার মত পরিবর্তন আনুগত্য প্রকাশ করার জন্য তটস্থ করেন। যদিও, ২০১৭ সালের মার্চ মাসে গেনদুজির বাবা রেনার্ডের সাথে দেখা করার পর গেনদুজি বর্তমানে যেখানে আছে সেখানে থাকতে এবং ফ্রান্স-এর হয়ে খেলার জন্য স্বীকার করেন।
স্টকার্ড চ্যানিং

স্টকার্ড চ্যানিং (; জন্ম: সুজান অ্যান্টোনিয়া উইলিয়ামস স্টকার্ড, ১৩ ফেব্রুয়ারি ১৯৪৪) হলেন একজন মার্কিন অভিনেত্রী। তিনি "গ্রিজ" (১৯৭৮) চলচ্চিত্রে বেটি রিজ্জো এবং এনবিসি টেলিভিশনের ধারাবাহিক "দ্য ওয়েস্ট উইং" (১৯৯৯-২০০৬)-এ লেডি অ্যাবি বার্টলেট চরিত্রে অভিনয় করে খ্যাতি অর্জন করেন। তিনি "সিক্স ডিগ্রিজ অব সেপারেশন"-এর মঞ্চ ও চলচ্চিত্র সংস্করণে ওইসা কিট্রেজ চরিত্রে অভিনয় করে শ্রেষ্ঠ অভিনেত্রী বিভাগে টনি পুরস্কার এবং শ্রেষ্ঠ অভিনেত্রী বিভাগে অস্কারের মনোনয়ন লাভ করেন।
তিনি ১৩ বার প্রাইমটাইম এমি পুরস্কার ও সাতবার টনি পুরস্কারের মনোনয়ন লাভ করেন। তিনি ১৯৮৫ সালে ব্রডওয়ে মঞ্চে "আ ডে ইন দ্য ডেথ অব জো এগ" নাটকে অভিনয় করে শ্রেষ্ঠ অভিনেত্রী বিভাগে টনি পুরস্কার অর্জন করেন এবং "দ্য ওয়েস্ট উইং" ও "দ্য ম্যাথু শেপার্ড স্টোরি"-এ অভিনয়ের জন্য ২০০২ সালে দুটি প্রাইমটাইম এমি অর্জন করেন। এছাড়া তিনি ২০০৪ সালে "জ্যাক" ধারাবাহিকে অভিনয় করে একটি ডেটাইম এমি পুরস্কার অর্জন করেন।
চ্যানিং ১৯৪৪ সালের ১৩ই ফেব্রুয়ারি নিউ ইয়র্ক সিটির ম্যানহাটনে জন্মগ্রহণ করেন। তার মাতা ম্যারি অ্যালিস (জন্মনাম: ইংলিশ; ১৯১০-২০০৭) ব্রুকলিনে আইরিশ ক্যাথলিক পরিবারে জন্মগ্রহণ করেছিলেন। তার পিতা লেস্টার ন্যাপিয়ার স্টকার্ড (মৃ. ১৯৬০) শিপিং ব্যবসায়ের সাথে জড়িত ছিলেন। তার বোন লেসলি স্টকার্ড স্মিথ ফ্লোরিডার পাম বিচের সাবেক নগরপ্রধান ছিলেন। চ্যানিং আপার ইস্ট সাইডে বেড়ে ওঠেন। তিনি নিউ ইয়র্ক সিটির এইচবি স্টুডিও থেকে অভিনয়ের প্রশিক্ষণ গ্রহণ করেন।
বঙ্গবন্ধু উদ্যান

বেল'স পার্ক বাংলাদেশের দক্ষিণের শহর বরিশালে অবস্থিত একটি নগর উদ্যান এবং বিনোদন এলাকা। এই উদ্যানটি বরিশালের সুন্দর এলাকাগুলির একটি, যাতে একটি খেলার মাঠ, হাঁটার পথ, হেলিপ্যাড, প্রচুর গাছ এবং পাশে একটি হ্রদ রয়েছে। বর্তমানে উদ্যানটির মালিকানা গণপূর্ত বিভাগের, তবে রক্ষণাবেক্ষণের দায়িত্বে রয়েছে বরিশাল সিটি কর্পোরেশন।
১৮৯৬ সালে এনডি বিটসন বেল জেলা ম্যাজিস্ট্রেট হিসেবে দায়িত্বপালন কালে, বরিশালে বাংলার গভর্নর-লেফটেন্যান্ট স্যার আলেকজান্ডার ম্যাকেনজির সফরকে কেন্দ্র করে এই বিস্তৃর্ণ উদ্যান নির্মাণ করেন। সেই সময়, এটি সিভিল লাইন (আবাসিক এলাকা) এবং নদীর পার্শ্ববর্তী শহররক্ষা বাঁধ সড়ক, উভয়ের মধ্যবর্তী উন্মুক্ত স্থানে নির্মিত হয়েছিল। উদ্যানটির পাশেই কীর্তনখোলা নদীর অবস্থান ছিল এবং নদীর পানি যেন শহরে ঢুকতে না পারে সেই জন্য সারিবদ্ধভাবে ঝাউ আর বোতল পাম গাছ লাগানো হয় যেন মাটি ধুয়ে না যায়। রাস্তার পূর্ব পাশে বসার জন্য সিমেন্টের বেঞ্চ ছিলো। বরিশাল শহরের উন্নয়ন, মুসলিম শিক্ষা ও জনস্বাস্থ্যে বিটসন বেলের অবদানের স্বীকৃতিস্বরূপ উদ্যানটির নাম তার নামানুসারে করা হয়।
উদ্যানটি কয়েক দশক ধরে বরিশাল শহরের প্রধান খেলার মাঠ ছিল এবং সমস্ত ক্রীড়া ও ক্রীড়াবিদদের কার্যক্রম এটিকে কেন্দ্র করে হত। এটি অনেক মহা জনসমাবেশের জন্য ব্যবহৃত হয়েছে যেখানে বঙ্গবন্ধু শেখ মুজিবুর রহমান, জিয়াউর রহমান, হুসেইন মুহাম্মদ এরশাদ, শেখ হাসিনা, খালেদা জিয়াসহ অন্য অনেক জাতীয় নেতা এসেছিলেন এবং মানুষের কাছে বক্তৃতা দিয়েছেন। এছাড়া এখানে বৃক্ষমেলা, বাণিজ্যমেলা, কুচকাওয়াজ সহ বিভিন্ন সামাজিক এবং সাংস্কৃতিক অনুষ্ঠানের আয়োজন করা হয়।
১৯৯৬ সালে বাংলাদেশ সরকার কর্তৃক এই উদ্যানের নাম ‘বঙ্গবন্ধু উদ্যান’ নামকরণ করা হয়। ১৯৭২ সালে বঙ্গবন্ধু শেখ মুজিবুর রহমান এখানে ভাষণ দিয়েছেন, তার আগমনকে স্মরণীয় করে রাখতে এখানে একটি ‘মুক্ত মঞ্চ’ ও ম্যুরাল তৈরি করা হয়।
২০১১ সালে প্রায় কোটি টাকা ব্যয়ে এখানে আলোকসজ্জা ও সোন্দর্য বর্ধনের কাজ করা হয়।
উদ্যানটি দৈর্ঘ্যে ৫৫০ ফুট ও প্রস্থে ৪৫০ ফুট। উদ্যানটি ঘিরে একটি হাঁটার পথ রয়েছে। উদ্যানের উত্তর পাশে একটি ছোট হ্রদ রয়েছে। উদ্যানের ভেতর বসার জন্য বেঞ্চ ও ছাতি রয়েছে। উদ্যান ও তার চারদিকে বিভিন্ন গাছপালা রয়েছে। এছাড়া উদ্যানের পাশে (সড়কের অপর পাশে) বঙ্গবন্ধু শেখ মুজিবুর রহমানের একটি বড় ম্যুরাল রয়েছে।
জর্জ সিগাল

জর্জ সিগাল (; জন্ম: ১৩ ফেব্রুয়ারি ১৯৩৪) হলেন একজন মার্কিন অভিনেতা ও সঙ্গীতজ্ঞ। তিনি ১৯৬০ ও ১৯৭০-এর দশকে নাট্যধর্মী ও হাস্যরসাত্মক চলচ্চিত্রে অভিনয় করে জনপ্রিয়তা অর্জন করেন। তিনি "হুজ অ্যাফ্রেইড অব ভার্জিনিয়া উল্‌ফ?" (১৯৬৬) ছবিতে অভিনয় করে শ্রেষ্ঠ পার্শ্ব অভিনেতা বিভাগে অস্কার ও গোল্ডেন গ্লোব পুরস্কারের মনোনয়ন লাভ করেন, "নো ওয়ে টু ট্রিট আ লেডি" (১৯৬৮) ছবিতে অভিনয় করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন এবং "আ টাচ অব ক্লাস" (১৯৭৩) ছবিতে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল "শিপ অব ফুলস" (১৯৬৫), "কিং র‍্যাট" (১৯৬৫), "দ্য সেন্ট ভ্যালেন্টাইন্‌স ডে ম্যাসাকার" (১৯৬৭), "হোয়ার্‌স পপা?" (১৯৭০), "দ্য হট রক" (১৯৭২), "ব্লুম ইন লাভ" (১৯৭৩), "ক্যালিফোর্নিয়া স্প্লিট" (১৯৭৪), "ফর দ্য বয়েজ" (১৯৯১) এবং "ফ্লার্টিং উইথ ডিজেস্টার" (১৯৯৬)।
টেলিভিশনে তিনি "জাস্ট শুট মি!" (১৯৯৭-২০০৩) ধারাবাহিকে জ্যাক গ্যালো চরিত্রে এবং "দ্য গোল্ডবার্গস" (২০১৩-বর্তমান) ধারাবাহিকে অ্যালবার্ট "পপস" সলোমন চরিত্রে অভিনয় করে খ্যাতি অর্জন করেন। "জাস্ট শুট মি!" ধারাবাহিকে তার কাজের জন্য তিনি দুটি গোল্ডেন গ্লোব পুরস্কার ও একটি স্যাটেলাইট পুরস্কারের মনোনয়ন লাভ করেছেন।
সেগাল একজন নামকরা ব্যাঞ্জো বাদক। তিনি তিনটি ব্যাঞ্জোর অ্যালবাম প্রকাশ করেছেন এবং তার অভিনীত কয়েকটি চলচ্চিত্র ব্যাঞ্জো বাজিয়েছেন এবং গভীর রাতের টেলিভিশন অনুষ্ঠানে ব্যাঞ্জো বাজান।
অলিভার রিড

রবার্ট অলিভার রিড (; ১৩ ফেব্রুয়ারি ১৯৩৮ - ২ মে ১৯৯৯) ছিলেন একজন ইংরেজ অভিনেতা। তার অভিনীত উল্লেখযোগ্য চলচ্চিত্রসমূহ হল "দ্য ট্র্যাপ" (১৯৬৬), অস্কার বিজয়ী চলচ্চিত্র "অলিভার!" (১৯৬৮), "উইমেন ইন লাভ" (১৯৬৯), "হ্যানিবাল ব্রুকস" (১৯৬৯), "দ্য ডেভিলস" (১৯৭১), "দ্য থ্রি মাস্কেটিয়ার্স" (১৯৬৬), "টমি" (১৯৭৫), "লায়ন অব দ্য ডেজার্ট" (১৯৮১), "ক্যাস্টাওয়ে" (১৯৮৬), "দি অ্যাডভেঞ্চারস অব ব্যারন মুনচাউসেন" (১৯৮৮) এবং "ফানি বোনস" (১৯৯৫)।
তার অভিনীত সর্বশেষ চলচ্চিত্র "গ্ল্যাডিয়েটর" (২০০০)-এ গ্ল্যাডিয়েটরদের প্রশিক্ষক বৃদ্ধ আন্তোনিয়াস প্রোক্সিমো চরিত্রে অভিনয়ের জন্য তিনি মরণোত্তর শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন। তিনি যখন তার কর্মজীবনের শিখরে ছিলেন, তখন ১৯৭১ সালে ব্রিটিশ প্রদর্শকদের ভোটে তিনি বক্স অফিসে ৫ম জনপ্রিয় তারকার হিসেবে নির্বাচিত হন।
রিড ১৯৩৮ সালের ১৩ই ফেব্রুয়ারি উইম্বলডনের ৯ নং ডারিংটন পার্ক রোডে জন্মগ্রহণ করেন। তার পিতা পিটার রিড ছিলেন একজন ক্রীড়া সাংবাদিক এবং মাতা মার্সিয়া (জন্মনাম: ন্যাপিয়ার-অ্যান্ড্রুজ)। তার ভাই সিমন রিড ব্রিটিশ ইউরোস্পোর্টের ক্রীড়া সাংবাদিক। তিনি চলচ্চিত্র পরিচালক স্যার ক্যারল রিডের ভাইপো এবং অভিনেতা স্যার হার্বার্ট বিরবোম ট্রি ও মে পিনি রিডের নাতী। রিড দাবী করেন তিনি রাশিয়ার জার মহান পিটারের বংশধর।
রিড ১৪টি স্কুলে পড়াশোনা করেছেন, তন্মধ্যে একটি হল সারির ইওয়েল ক্যাসল স্কুল। রিড মুষ্টিযোদ্ধা, বাউন্সার, ক্যাব চালক ও হাসপাতালে কুলি হিসেবে কাজ করেছেন। তিনি পরে রয়্যাল আর্মি মেডিক্যাল কর্পসে বাধ্যতামূলক দায়িত্ব পালন করেন।
অস্ট্রেলিয়ার শহরের তালিকা

এই ভুক্তিতে অঙ্গরাজ্য ও প্রশাসনিক অঞ্চল অনুযায়ী অস্ট্রেলিয়ার শহরগুলির তালিকা দেওয়া হল।
ড্যাভিড (চলচ্চিত্র)

ড্যাভিড () হচ্ছে ২০১৩ সালের ১ ফেব্রুয়ারী মুক্তিপ্রাপ্ত একটি তামিল ভাষার চলচ্চিত্র। চলচ্চিত্রটির পরিচালক ছিলেন বিজয় নাম্বিয়ার। চলচ্চিত্রটিতে বিক্রম, জীব, ইশা শেরওয়ানি, লারা দত্ত এবং নছর ছিলেন। চলচ্চিত্রটি হিন্দি ভাষায় একটু অন্য রকম ভাবে কিছু অন্য অভিনেতাদের দ্বারা অভিনয় করিয়ে একই নামে নির্মাণ করা হয়েছিলো এবং একই দিনে মুক্তি দেওয়া হয়েছিলো। চলচ্চিত্রটির কাহিনী ড্যাভিড নামের দুইজন ব্যক্তিকে নিয়ে, তাদের জীবনে ঘটা বিভিন্ন ঘটনার প্রতি আলোকপাত করা হয়েছে। চলচ্চিত্রটি বক্স অফিসে মোটামুটি ব্যবসা করতে পেরেছিলো।
১৯৯৯ সালে মুম্বাইতে বসবাসকারী ড্যাভিড যে তার বাবা আর তার দুই বোনের সাথে একটি বস্তিতে থাকে, তার বাবা একজন খ্রিষ্টান ধর্মপ্রচারক; এই ধর্মপ্রচারণা এলাকার এক সংসদ সদস্যর কানে যায় যে আবার একটি ডানপন্থী হিন্দুত্ববাদী রাজনৈতিক দলের সদস্য। ড্যাভিডের বাবাকে ঐ সংসদ সদস্য মহিলা তার সন্ত্রাসী বাহিনী দ্বারা অপমান করে এবং ড্যাভিড তার বাবাকে বাঁচাতে গেলে মার খায়। ড্যাভিড একজন গীটারবাদক আর তার এক বোন এয়ার-হোস্টেস, ওদের সংসার এভাবেই চলে, ড্যাভিড গরীব মানুষ বিধায় সে কোনো সুবিচার পায়না কিন্তু একদিন সে নিজেই একটি জনসভায় ঐ নারী সংসদ সদস্যকে গুলি করে হত্যা করে।
২০১০ সালে জেলে ড্যাভিড মেয়েদের সঙ্গের জন্য কাঁদে, তার একটি বোন আছে, একটি মা আছে, তার মা তাকে বিয়ে দেওয়ার জন্য চেষ্টা করে কিন্তু ড্যাভিডের পছন্দ হয়না, ড্যাভিড যাকে পছন্দ করে সে আবার ড্যাভিডের বন্ধুকে ভালোবাসে। ড্যাভিডের বন্ধুর বিয়েতে সেই ধর্মপ্রচারক ড্যাভিডের ছেলে বিয়ে পড়ানোর দায়িত্বে থাকে যে এখন নিজেই একজন ধর্মপ্রচারক এবং গীর্জার পুরোহিত।
সুন্দরবন দিবস

সুন্দরবন দিবস ১৪ ফেব্রুয়ারি বাংলাদেশে পালিত একটি দিবস। সুন্দরবনের জীববৈচিত্র্য সংরক্ষণে জনসচেতনতা সৃষ্টির লক্ষ্যে সুন্দরবন দিবস পালন করা হয়।
২০০১ সালের ১৪ ফেব্রুয়ারি বাংলাদেশ পরিবেশ আন্দোলনের আওতায় খুলনা বিশ্ববিদ্যালয়, খুলনার স্বেচ্ছাসেবী সংগঠন রূপান্তর ও পরশের উদ্যোগে এবং দেশের আরও ৭০টি পরিবেশবাদী সংগঠনের অংশগ্রহণে প্রথম জাতীয় সুন্দরবন সম্মেলন অনুষ্ঠিত হয়। সেই সম্মেলনে ১৪ ফেব্রুয়ারিকে ‘সুন্দরবন দিবস’ ঘোষণা করা হয়।